สวัสดีค่ะ คือหนูพึ่งไปฉีดวัคซีน แอสตร้าเมื่อวันที่ 7 กันยา ค่ะ หลังจากนั้นกลับมา เป็นไข้หนาวสั่น 1 วัน แล้วก็ไม่มีอาการอีกเลย แต่พอมาวันที่ 15 กันยา เริ่มมีอาการน้ำมูกไหล ไอมีเสมหะ ตัวไม่ร้อน แต่ตรงหน้าร้อนมาก ใช่ผลข้างเคียงจากการฉีดวัคซีนไหมคะ
สวัสดีค่ะ อาการไข้หนาวสั่นหลังการรับวัคซีนป้องกันโควิดชนิดนี้นั้นเกิดขึ้นได้ และอาจมีอาการรุนแรงในกลุ่มคนอายุน้อย แต่มักจะค่อยๆดีขึ้นได้เองภายใน 1-3 วัน หากอาการหายสนิทไปแล้ว แล้วมีอาการอื่นๆเริ่มมาเป็นหลังจากนั้นไปเป็นสัปดาห์ น่าจะไม่ใช่ผลข้างเคียงจากวัคซีนอีกโดยอาการไอ เสมหะ น้ำมูกไหลนั้น อาจจะเป็นการติดเชื้อบริเวณลำคอจากเชื้อไวรัสหรือเชื้อแบคทีเรียใดๆ หรือเป็นภาวะภูมิแพ้ในจมูก การระคายเคืองจากฝุ่นควันได้เช่นกัน แนะนำสังเกตอาการ และวัดไข้ หากมีไข้เกิน 37.8 องศา ไอเยอะ หอบเหนื่อย น้ำมูกข้นเขียว ควรไปพบแพทย์เพื่อตรวจดูว่ามีการติดเชื้อในทางเดินหายใจร่วมด้วยหรือไม่ต่อไป ในเบื้องต้นพักผ่อนให้เพียงพอ ดื่มน้ำมากๆ หลีกเลี่ยงการไปที่ชุมชน